Priekšlikums EIROPAS PARLAMENTA UN PADOMES REGULA par Padomes Regulā (EK) Nr. 73/2009 paredzētās tiešo maksājumu korekcijas likmes noteikšanu attiecībā uz 2014. kalendāro gadu /* COM/2014/0175 final - 2014/0097 (COD) */





PASKAIDROJUMA RAKSTS 1. PRIEKŠLIKUMA KONTEKSTS Līgumā par Eiropas Savienības darbību ir paredzēts pamatnoteikums attiecībā uz Savienības finansējumu, proti, Savienības gada budžetam ir jāatbilst daudzgadu finanšu shēmai (DFS). Lai sniegtu atbalstu lauksaimniecības nozarei nopietnu krīžu gadījumā, kas ietekmē lauksaimniecisko ražošanu vai lauksaimniecības produktu izplatīšanu, būtu jāizveido rezerve krīzes situācijām, katra gada sākumā ar finanšu disciplīnas mehānismu, kas paredzēts 26. pantā Eiropas Parlamenta un Padomes 2013. gada 17. decembrī Regulā (ES) Nr. 1306/2013 par kopējās lauksaimniecības politikas finansēšanu, pārvaldību un uzraudzību[1], piemērojot samazinājumu tiešajiem maksājumiem. Minētās regulas 25. pantā noteikts, ka krīzes situācijām lauksaimniecības nozarē paredzētās rezerves kopsumma ir EUR 2800 miljoni ar vienādām ikgadējām iemaksām EUR 400 miljonu apmērā (2011. gada cenās) laikposmam no 2014. gada līdz 2020. gadam, un to iekļauj daudzgadu finanšu shēmas 2. izdevumu kategorijā. Komisijas 2015. gada budžeta projektā iekļaujamās rezerves apjoms ir EUR 433 miljoni pašreizējās cenās, kas segti, pateicoties samazinājumam tiešajos maksājumos, kuri uzskaitīti I pielikumā Padomes 2009. gada 19. janvāra Regulā (EK) Nr. 73/2009, ar ko paredz kopējus noteikumus tiešā atbalsta shēmām saskaņā ar kopējo lauksaimniecības politiku un izveido dažas atbalsta shēmas lauksaimniekiem[2]. Turklāt, lai nodrošinātu to, ka kopējās lauksaimniecības politikas (KLP) finansēšanai paredzētie līdzekļu apjomi atbilst gada maksimālajiem apakšapjomiem ar tirgu saistītiem izdevumiem un tiešajiem maksājumiem, kas 2. izdevumu kategorijā noteikti Padomes 2013. gada 2. decembra Regulā (ES, EURATOM) Nr. 1311/2013, ar ko nosaka daudzgadu finanšu shēmu 2014.–2020. gadam[3], finanšu disciplīnas mehānisms jāpiemēro tad, ja prognozes par tiešo maksājumu un ar tirgu saistīto izdevumu finansēšanu liecina, ka tiks pārsniegti gada maksimālie apakšapjomi 2. izdevumu kategorijā, kas noteikti daudzgadu finanšu shēmā, kura pielāgota ar finanšu pārvedumiem starp Eiropas Lauksaimniecības garantiju fondu (ELGF) un Eiropas Lauksaimniecības fondu lauku attīstībai (ELFLA). ELGF izdevumiem pieejamais neto atlikums 2015. gadam tiks noteikts ar Komisijas Īstenošanas regulu saskaņā ar Regulas (ES) Nr. 1306/2013 16. pantu Komisijas Deleģētās regulas, ar ko groza finanšu pielikumus Regulā (EK) Nr. 73/2009, Regulā (ES) Nr. 1305/2013 un Regulā (ES) Nr. 1307/2013, pieņemšanas kontekstā. Sagatavojot 2015. gada budžeta projektu, pirmās budžeta aplēses par tiešajiem maksājumiem un ar tirgu saistītajiem izdevumiem liecināja, ka pēc finanšu pārvedumiem starp ELGF un ELFLA[4] 2. izdevumu kategorijas maksimālie apakšapjomi 2015. gadam diez vai tiks pārsniegti un ka līdz ar to nav vajadzīga turpmāka finanšu disciplīna. Pamatojoties uz iepriekš minēto, Komisija ir sagatavojusi priekšlikumu tiešo maksājumu korekcijas likmes noteikšanai attiecībā uz 2014. kalendāro gadu, kas saskaņā ar Regulas (ES) Nr. 1306/2013 26. panta 3. punktu ir jāpieņem Eiropas Parlamentam un Padomei līdz 2014. gada 30. jūnijam. Ja korekcijas likme līdz 2014. gada 30. jūnijam nav noteikta, saskaņā ar minēto pantu Komisija nosaka korekcijas likmi. 2. APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI Ar šo priekšlikumu īsteno noteikumus, kas paredzēti Regulas (ES) Nr. 1306/2013 26. pantā un Regulas (ES) Nr. 1307/2013 8. pantā. Iepriekšēja apspriešanās ar ieinteresētajām personām un ietekmes novērtējuma sagatavošana nebija nepieciešama. 3. PRIEKŠLIKUMA JURIDISKIE ASPEKTI Šajā priekšlikumā tiek noteikta finanšu disciplīnas korekcijas procentu likme 2014. kalendārajam gadam. Ņemot vērā, ka attiecībā uz tiešajiem maksājumiem dalībvalstīm ir iespēja veikt novēlotus maksājumus lauksaimniekiem ārpus regulējumā noteiktā maksājumu perioda, un to, ka finanšu disciplīnas korekcijas likme dažādos kalendārajos gados mainās, finanšu disciplīnai nevajadzētu atšķirīgi ietekmēt lauksaimniekiem piešķiramo tiešo maksājumu apjomu atkarībā no tā, kad dalībvalstis veic maksājumu lauksaimniekiem. Tāpēc, lai nodrošinātu vienlīdzīgu attieksmi pret lauksaimniekiem, korekcijas likmi vajadzētu piemērot tām tiešo maksājumu summām, kuras lauksaimniekiem piešķiramas saskaņā ar tikai 2014. kalendārajā gadā iesniegtiem atbalsta pieteikumiem neatkarīgi no tā, kad faktiski tiks veikts maksājums lauksaimniekam. 8. panta 1. punkts Eiropas Parlamenta un Padomes 2013. gada 17. decembra Regulā (ES) Nr. 1307/2013, ar ko izveido noteikumus par lauksaimniekiem paredzētiem tiešajiem maksājumiem, kurus veic saskaņā ar kopējās lauksaimniecības politikas atbalsta shēmām[5], nosaka, ka korekcijas likmi piemēro tikai tiešajiem maksājumiem, kas pārsniedz EUR 2000. Bulgārijā, Rumānijā un Horvātijā notiek pakāpeniska tiešo maksājumu ieviešana 2014. kalendārajā gadā. Tāpēc šīm valstīm finanšu disciplīnu nepiemēros. 4. IETEKME UZ BUDŽETU Finanšu disciplīnas korekcijas likmes aprēķināšana ietilpst 2015. gada budžeta projekta sagatavošanā. Summa, kas paredzēta rezervei krīzes situācijām lauksaimniecības nozarē un ko paredzēts iekļaut Komisijas 2015. gada budžeta projektā, ir EUR 433 miljoni pašreizējās cenās. Pirmās aplēses par budžeta apropriācijām tiešajiem maksājumiem un ar tirgu saistītajiem izdevumiem liecināja, ka ELGF maksimālie apakšapjomi 2015. gadam pēc finanšu pārvedumiem starp ELGF un ELFLA diez vai tiks pārsniegti. Neto atlikums, kas pieejams ELGF izdevumiem 2015. gadā un kas izmantots šajā aprēķinā, ir EUR 44 190 miljoni. Līdz ar to kopējais samazinājums, ko rada finanšu disciplīnas piemērošana, ir EUR 433 miljoni. Finanšu disciplīnas korekcijas likme procentos ir 1,301951 %. Likme ir aprēķināta, ņemot vērā, ka tā piemērojama tikai summām, kas pārsniedz EUR 2000, un ne visās dalībvalstīs. Piemērojot šo korekcijas likmi, samazināsies tiešo maksājumu apjomi budžeta pozīcijās, kas aptver izdevumus saistībā ar atbalsta pieteikumiem, ko lauksaimnieki iesnieguši attiecībā uz 2014. kalendāro gadu (2015. finanšu gads). 5. IZVĒLES ELEMENTI Papildus korekcijas likmes noteikšanai, kas paredzēta šajā regulā, Regulas (EK) Nr. 1306/2013 26. panta 4. punkts ļauj Komisijai arī pieņemt īstenošanas aktus, ar ko šo likmi pielāgo, pamatojoties uz tās rīcībā esošu jaunu informāciju. Komisija pārskatīs savas prognozes par ar tirgu saistītiem izdevumiem un tiešajiem maksājumiem, 2014. gada oktobrī gatavojot 2015. gada budžeta projekta grozījumu vēstuli, un, ja vajadzīgs, līdz 2014. gada 1. decembrim pieņems korekcijas likmes pielāgojumu. 2014/0097 (COD) Priekšlikums EIROPAS PARLAMENTA UN PADOMES REGULA par Padomes Regulā (EK) Nr. 73/2009 paredzētās tiešo maksājumu korekcijas likmes noteikšanu attiecībā uz 2014. kalendāro gadu EIROPAS PARLAMENTS UN EIROPAS SAVIENĪBAS PADOME, ņemot vērā Līgumu par Eiropas Savienības darbību un jo īpaši tā 43. panta 2. punktu, ņemot vērā Eiropas Komisijas priekšlikumu, pēc leģislatīvā akta projekta nosūtīšanas valstu parlamentiem, ņemot vērā Eiropas Ekonomikas un sociālo lietu komitejas atzinumu[6], ņemot vērā Reģionu komitejas atzinumu[7], saskaņā ar parasto likumdošanas procedūru, tā kā: (1) Eiropas Parlamenta un Padomes Regulas (ES) Nr. 1306/2013[8] 25. pants nosaka, ka rezervi, kas paredzēta, lai lauksaimniecības nozarei sniegtu papildu atbalstu nopietnu krīžu gadījumā, kuras ietekmē lauksaimniecisko ražošanu vai lauksaimniecības produktu izplatīšanu, izveido, katra gada sākumā ar minētās regulas 26. pantā minēto finanšu disciplīnas mehānismu piemērojot samazinājumu tiešajiem maksājumiem. (2) Eiropas Parlamenta un Padomes Regulas (ES) Nr. 1306/2013 26. panta 1. punkts paredz, ka, lai nodrošinātu Padomes Regulā (ES, Euratom) Nr. 1311/2013[9] noteikto maksimālo gada apjomu ievērošanu attiecībā uz finansējumu ar tirgu saistītiem izdevumiem un tiešajiem maksājumiem, tiešo maksājumu korekcijas likme jānosaka, ja prognozes attiecībā uz to pasākumu finansējumu, kuriem jāiekļaujas minētajā maksimālajā apakšapjomā konkrētajā finanšu gadā, liecina, ka tiks pārsniegts maksimāli pieļaujamais gada apjoms. (3) Summa, kas paredzēta rezervei krīzes situācijām lauksaimniecības nozarē un ko paredzēts iekļaut Komisijas 2015. gada budžeta projektā, ir EUR 433 miljoni pašreizējās cenās. Lai segtu šo summu, finanšu disciplīnas mehānisms ir jāpiemēro tiešajiem maksājumiem, kas uzskaitīti Padomes Regulas (EK) Nr. 73/2009[10] I pielikumā attiecībā uz 2014. kalendāro gadu. (4) Sākotnējās prognozes par tiešajiem maksājumiem un ar tirgu saistītajiem izdevumiem, kas jānosaka Komisijas 2015. gada budžeta projektā, liecina, ka turpmāka finanšu disciplīna nav vajadzīga. (5) Saskaņā ar Regulas (ES) Nr. 1306/2013 26. panta 2. punktu Komisija iesniedz priekšlikumu par korekcijas likmi Eiropas Parlamentam un Padomei ne vēlāk kā tā kalendārā gada 31. martā, uz kuru attiecas minētā korekcijas likme. (6) Parasti lauksaimnieki, kuri iesniedz atbalsta pieteikumu tiešajiem maksājumiem vienam kalendārajam gadam (N), maksājumu saņem noteikta maksājumu perioda laikā finanšu gadā (N+1). Tomēr dalībvalstīm ir iespēja zināmās robežās veikt novēlotus maksājumus lauksaimniekiem pēc šī maksājumu perioda neierobežotu laiku. Šādus novēlotus maksājumus var veikt turpmākā finanšu gadā. Piemērojot finanšu disciplīnu konkrētam kalendārajam gadam, korekcijas likmi nevajadzētu piemērot maksājumiem, attiecībā uz kuriem atbalsta pieteikumi ir iesniegti nevis tajā kalendārajā gadā, kuram piemēro finanšu disciplīnu, bet citos kalendārajos gados. Tāpēc, lai nodrošinātu vienlīdzīgu attieksmi pret lauksaimniekiem, ir lietderīgi noteikt, ka korekcijas likme būtu piemērojama tikai maksājumiem, attiecībā uz kuriem atbalsta pieteikumi ir iesniegti tajā kalendārajā gadā, kuram piemēro finanšu disciplīnu, neatkarīgi no tā, kad atbalstu izmaksā lauksaimniekiem. (7) Eiropas Parlamenta un Padomes Regulas (ES) Nr. 1307/2013[11] 8. panta 1. punkts paredz, ka tiešajiem maksājumiem piemēroto korekcijas likmi, kas noteikta saskaņā ar Regulas (ES) Nr. 1306/2013 26. pantu, piemēro tikai tiešajiem maksājumiem, kas pārsniedz EUR 2000 un kas piešķirami lauksaimniekiem attiecīgajā kalendārajā gadā. Turklāt Regulas (ES) Nr. 1307/2013 8. panta 2. punkts paredz, ka pakāpeniskas tiešo maksājumu ieviešanas rezultātā korekcijas likmi Bulgārijai un Rumānijai piemēro tikai no 2016. gada 1. janvāra un Horvātijai – no 2022. gada 1. janvāra. Līdz ar to korekcijas likme, kas jānosaka ar šo regulu, nebūtu jāpiemēro maksājumiem, ko veic lauksaimniekiem šajās dalībvalstīs, IR PIEŅĒMUŠI ŠO REGULU. 1. pants 1. Lai piemērotu korekciju, kas paredzēta Regulas (ES) Nr. 1306/2013 25. un 26. pantā, saskaņā ar Regulas (ES) Nr. 1307/2013 8. panta 1. punktu, to maksājumu summas Regulas (EK) Nr. 73/2009 2. panta d) punkta izpratnē, kas jāpiešķir lauksaimniekam un kas pārsniedz EUR 2000 saistībā ar atbalsta pieteikumu, kas iesniegts attiecībā uz 2014. kalendāro gadu, samazina par 1,301951 %. 2. Šā panta 1. punktā minētais samazinājums neattiecas uz Bulgāriju, Rumāniju un Horvātiju. 2. pants Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, Eiropas Parlamenta vārdā – Padomes vārdā – priekšsēdētājs priekšsēdētājs FINANŠU PĀRSKATS || FS/14/xxxxxxxxxx 6.15.2014.1 || DATUMS: 7.3.2014 1. || BUDŽETA POZĪCIJA: Sk. budžeta prognozi pēc finanšu disciplīnas pa turpmākajām pozīcijām: 05 03 01 01 (VMS) 05 03 01 02 (VPMS) 05 03 01 03 (Atsevišķs maksājums attiecībā uz cukuru) 05 03 01 04 (Atsevišķs maksājums par augļiem un dārzeņiem) 05 03 01 05 (Īpašs atbalsts, 68. pants – atdalītais maksājums) 05 03 01 06 (Atsevišķs maksājums par mīkstajiem augļiem) 05 03 01 07 (Pārdalošs maksājums) 05 03 02 06 (Piemaksa par zīdītājgovīm) 05 03 02 07 (Papildu valsts piemaksa par zīdītājgovīm) 05 03 02 13 (Piemaksa par aitām un kazām) 05 03 02 14 (Papildu piemaksa par aitām un kazām) 05 03 02 28 (Atbalsts attiecībā uz zīdtārpiņiem) 05 03 02 40 (Platībatkarīgais atbalsts attiecībā uz kokvilnu) 05 03 02 44 (Īpašs atbalsts, 68. pants – saistīts maksājums) 05 03 02 50 (POSEI – Kopienas atbalsta programmas) 05 03 02 52 (POSEI – Egejas jūras salas) 05 03 10 (Rezerve krīzes situācijām lauksaimniecībā) || APROPRIĀCIJAS: (miljonos EUR) 29 932,0 7 898,0 282,0 12,0 511,0 12,0 p.m. 884,0 49,0 22,0 7,0 0,5 239,0 1 447,0 420,0 0,2 433,0 2. || NOSAUKUMS: Priekšlikums EIROPAS PARLAMENTA UN PADOMES REGULAI par Padomes Regulā (EK) Nr. 73/2009 paredzētās tiešo maksājumu korekcijas likmes noteikšanu attiecībā uz 2014. kalendāro gadu 3. || JURIDISKAIS PAMATS: Līguma par Eiropas Savienības darbību 43. panta 2. punkts 4. || MĒRĶI: Ar šo regulu nosaka finanšu disciplīnas korekcijas likmi, kas piemērojama tām lauksaimniekiem piešķiramo tiešo maksājumu summām, kas pārsniedz EUR 2000, saistībā ar pieteikumiem, kas iesniegti par 2014. kalendāro gadu. 5. || FINANSIĀLĀ IETEKME || 12 MĒNEŠU PERIODS (EUR, miljonos) || KĀRTĒJAIS FINANŠU GADS 2014. (EUR, miljonos) || NĀKAMAIS FINANŠU GADS 2015. (EUR, miljonos) 5.0. || IZDEVUMI - KO SEDZ NO ES BUDŽETA (KOMPENSĀCIJAS/INTERVENCES PASĀKUMI) - VALSTU IESTĀDES - CITI || - 433,0 + 433,0 || nepiemēro || - 433,0 + 433,0 5.1. || IEŅĒMUMI - ES PAŠU RESURSI (MAKSĀJUMI/MUITAS NODOKĻI) - VALSTS || || || || || 2015 || 2016 || 2017 || 2018 5.0.1. || PAREDZAMIE IZDEVUMI || || || || 5.1.1. || PAREDZAMIE IEŅĒMUMI || || || || 5.2. || APRĒĶINA METODE: Skatīt piezīmes 6.0. || VAI PROJEKTU VAR FINANSĒT NO APROPRIĀCIJĀM, KAS IERAKSTĪTAS KĀRTĒJĀ BUDŽETA ATTIECĪGAJĀ NODAĻĀ? || nepiemēro 6.1. || VAI PROJEKTU VAR FINANSĒT, VEICOT KĀRTĒJĀ BUDŽETA STARPNODAĻU PĀRVEDUMUS? || nepiemēro 6.2. || VAI BŪS VAJADZĪGS PAPILDU BUDŽETS? || NĒ 6.3. || VAI APROPRIĀCIJAS BŪS JĀIERAKSTA NĀKAMO GADU BUDŽETOS? || NĒ PIEZĪMES: Finanšu disciplīnas korekcijas likmes aprēķināšana ietilpst 2015. gada budžeta projekta sagatavošanā. Summa, kas paredzēta rezervei krīzes situācijām lauksaimniecības nozarē un ko paredzēts iekļaut Komisijas 2015. gada budžeta projektā, ir EUR 433 miljoni pašreizējās cenās. Pamatojoties uz pirmajām aplēsēm par budžeta apropriācijām tiešajiem maksājumiem un ar tirgu saistītajiem izdevumiem, ELGF maksimālie apakšapjomi 2015. gadam pēc finanšu pārvedumiem starp ELGF un ELFLA diez vai tiks pārsniegti. Līdz ar to kopējais samazinājums no finanšu disciplīnas piemērošanas ir EUR 433 miljoni. Finanšu disciplīnas korekcijas likme procentos ir 1,301951 %. Likme ir aprēķināta, ņemot vērā, ka tā piemērojama tikai summām, kas pārsniedz EUR 2000, un katrai dalībvalstij, izņemot Bulgāriju, Rumāniju un Horvātiju. Tā kā tiešie maksājumi Bulgārijā, Rumānijā un Horvātijā tiek pakāpeniski ieviesti 2014. kalendāra gadā, finanšu disciplīnu šīm dalībvalstīm nepiemēro. Piemērojot šo korekcijas likmi, samazināsies tiešo maksājumu apjomi budžeta pozīcijās, kas aptver izdevumus saistībā ar atbalsta pieteikumiem, ko lauksaimnieki iesnieguši 2014. kalendārajam gadam (2015. finanšu gads). Aplēstais samazinājums, ko panāk ar finanšu disciplīnu, pa budžeta pozīcijām ir šāds. 05 03 01 01 (VMS) 05 03 01 02 (VPMS) 05 03 01 03 (Atsevišķs maksājums attiecībā uz cukuru) 05 03 01 04 (Atsevišķs maksājums par augļiem un dārzeņiem) 05 03 01 05 (Īpašs atbalsts, 68. pants – atdalītais maksājums) 05 03 01 06 (Atsevišķs maksājums par mīkstajiem augļiem) 05 03 01 07 (Pārdalošs maksājums) 05 03 02 06 (Piemaksa par zīdītājgovīm) 05 03 02 07 (Papildu valsts piemaksa par zīdītājgovīm) 05 03 02 13 (Piemaksa par aitām un kazām) 05 03 02 14 (Papildu piemaksa par aitām un kazām) 05 03 02 28 (Atbalsts attiecībā uz zīdtārpiņiem) 05 03 02 40 (Platībatkarīgais atbalsts attiecībā uz kokvilnu) 05 03 02 44 (Īpašs atbalsts, 68. pants – saistīts maksājums) 05 03 02 50 (POSEI – Kopienas atbalsta programmas) 05 03 02 52 (POSEI – Egejas jūras salas) Kopā || miljonos EUR 332,8 56,4 3,1 0,1 5,9 0,1 p.m. 10,5 0,6 0,2 0,1 0,0 3,0 15,5 4,7 0,0 433,0 Neto atlikums, kas pieejams ELGF izdevumiem 2015. gadā un kas izmantots finanšu disciplīnas aprēķināšanā, ir EUR 44 190 miljoni. Tas ir aprēķināts, pamatojoties uz apakšapjomu, kas noteikts ar tirgu saistītiem izdevumiem un tiešajiem maksājumiem 2. izdevumu kategorijā saskaņā ar Padomes Regulu (ES, Euratom) Nr. 1311/2013, pēc tam, kad ņemtas vērā finanšu pārvedumu summas starp ELGF un ELFLA saskaņā ar Regulas (EK) Nr. 73/2009 136.b pantu un Regulas (ES) Nr. 1307/2013 66. pantu, kā arī dalībvalstu paziņojumi saskaņā ar Regulas (EK) Nr. 73/2009 136.a pantu. Ierosinātajai regulai ir ietekme uz budžetu, jo pirmās aplēses par budžeta apropriācijām tiešajiem maksājumiem (pirms ņemta vērā finanšu disciplīna) ir samazinātas par iepriekš norādītajām summām pēc tam, kad piemērota šajā regulas projektā ierosinātā korekcijas likme. Tāpēc 2015. gada budžeta projektam pieprasītās apropriācijas nodaļai 05 03 (Tiešie atbalsti), ko paredzēts iekļaut 2015. gada budžeta projektā, kā šā finanšu pārskata 1. punktā norādīts budžeta pozīcijām, uz kurām attiecas finanšu disciplīna, nodrošina rezerves summas izveidošanu krīzes situācijām lauksaimniecībā. [1] OV L 347, 20.12.2013., 549. lpp. [2] OV L 30, 31.1.2009., 16. lpp. [3] OV L 347, 20.12.2013., 884. lpp. [4] Regulas (EK) Nr. 73/2009 136.a un 136.b pants un Regulas (ES) Nr. 1307/2013 66. pants. [5] OV L 347, 20.12.2013., 608. lpp. [6] OV C , , … lpp. [7] OV C , , … lpp. [8] Eiropas Parlamenta un Padomes 2013. gada 17. decembra Regula (ES) Nr. 1306/2013 par kopējās lauksaimniecības politikas finansēšanu, pārvaldību un uzraudzību un Padomes Regulu (EEK) Nr. 352/78, (EK) Nr. 165/94, (EK) Nr. 2799/98, (EK) Nr. 814/2000, (EK) Nr. 1290/2005 un (EK) Nr. 485/2008 atcelšanu (OV L 347, 20.12.2013., 549. lpp.). [9] Padomes 2013. gada 2. decembra Regula (ES, Euratom) Nr. 1311/2013, ar ko nosaka daudzgadu finanšu shēmu 2014.–2020. gadam (OV L 347, 20.12.2013., 884. lpp.). [10] Padomes 2009. gada 19. janvāra Regula (EK) Nr. 73/2009, ar ko paredz kopējus noteikumus tiešā atbalsta shēmām saskaņā ar kopējo lauksaimniecības politiku un izveido dažas atbalsta shēmas lauksaimniekiem (OV L 30, 31.1.2009., 16. lpp.). [11] Eiropas Parlamenta un Padomes 2013. gada 17. decembra Regula (ES) Nr. 1307/2013, ar ko izveido noteikumus par lauksaimniekiem paredzētiem tiešajiem maksājumiem, kurus veic saskaņā ar kopējās lauksaimniecības politikas atbalsta shēmām, un ar ko atceļ Padomes Regulu (EK) Nr. 637/2008 un Padomes Regulu (EK) Nr. 73/2009 (OV L 347, 20.12.2013, 608. lpp.).